**Paziņojuma par Rīgas Stradiņa universitātei**

**piederošās kustamās mantas - zobārstniecības iekārtu**

**PLANMECA COPACT i** **pārdošanu**

**2.pielikums**

**Kustamās mantas pirkuma līgums Nr. \_\_\_\_\_\_\_\_\_\_\_\_\_\_\_\_\_\_\_**

*(PROJEKTS)*

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ ELEKTRONISKĀ PARAKSTA UN LAIKA ZĪMOGA DATUMS

**Rīgas Stradiņa universitāte** (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) tās \_\_\_\_\_\_ (Amats) \_\_\_\_\_\_\_\_\_\_ (Vārds, Uzvārds) personā, kur-š/a rīkojas atbilstīgi \_\_\_\_\_\_\_\_\_\_\_ (Pārstāvības pamats – statūti/ rīkojums/ pilnvara u.c.) (turpmāk saukts – Pārdevējs), no vienas puses, un

**Sabiedrība ar ierobežotu atbildību “\_\_\_\_\_\_\_\_\_\_”**, **vienotais reģistrācijas Nr.\_\_\_\_\_\_\_\_\_**, tās \_\_\_\_\_\_\_\_ (Amats) \_\_\_\_\_\_\_\_\_ (Vārds, Uzvārds) personā, kur-š/a rīkojas atbilstīgi \_\_\_\_\_\_\_\_\_\_\_\_\_ (Pārstāvības pamats – statūti/ rīkojums/ pilnvara u.c.) (turpmāk saukts – Pircējs), no otras puses (Pircējs un Pārdevējs kopā saukti Puses, katrs atsevišķi – Puse),

izsakot savu brīvu gribu – bez maldiem, viltus vai spaidiem, noslēdz šādu pirkuma līgumu (turpmāk – Līgums):

**1. LĪGUMA PRIEKŠMETS**

1.1.Pārdevējs pārdod un Pircējs pērk kā lietu kopību Pārdevējam piederošu kustamo mantu:

|  |  |  |  |
| --- | --- | --- | --- |
| Nr.p.k. | Kustamās mantas nosaukums / modelis | Izlaiduma gads | Inventāra Nr. |
| 1 | Zobārstniecības iekārta PLANMECA COMPACT i | 2008. | P 003528 - 101 |
| 2 | Zobārstniecības iekārta PLANMECA COMPACT i | 2008. | P 003529 - 101 |
| 3 | Zobārstniecības iekārta PLANMECA COMPACT i | 2008. | P 003530 - 101 |
| 4 | Zobārstniecības iekārta PLANMECA COMPACT i | 2008. | P 003527 - 101 |
| 5 | Zobārstniecības iekārta PLANMECA COMPACT i | 2008. | P 003523 - 101 |
| 6 | Zobārstniecības iekārta PLANMECA COMPACT i | 2008. | P 003524 - 101 |
| 7 | Zobārstniecības iekārta PLANMECA COMPACT i | 2008. | P 003525 - 101 |
| 8 | Zobārstniecības iekārta PLANMECA COMPACT i | 2008. | P 003526 - 101 |

 (turpmāk tekstā – Iekārtas).

1.2. Pārdevējs apliecina, ka Iekārtas nav atsavinātas, ieķīlātas, nav apgrūtinātas ar lietu un / vai saistību tiesībām un par tām nepastāv tiesas strīdi.

1.3. Pircējam ir zināms Iekārtu tiesiskais, tehniskais un faktiskais sastāvs un stāvoklis un tas apņemas nākotnē neizvirzīt pret Pārdevēju nekādas pretenzijas un iebildumus šajā sakarā. Pārdevējs nedod Iekārtām garantijas termiņu, tām netiek pievienotas lietošanas instrukcijas, sertifikāti un citi dokumenti. Pārdevējs nesniedz un neuzņemas nekādas garantijas un saistības par Iekārtu kvalitāti, darba kārtību un tehnisko stāvokli.

**2. PIRKUMA SUMMA UN SAMAKSAS KĀRTĪBA**

2.1. Iekārtu kā lietu kopības pirkuma maksa tiek noteikta **\_\_\_\_\_\_\_\_\_ EUR (\_\_\_\_\_\_ *euro*, \_\_\_ centi), bez pievienotās vērtības nodokļa (turpmāk – PVN)**. Papildus pirkuma maksai Pircējs maksā PVN Latvijas Republikā spēkā esošajos normatīvajos aktos noteiktajā apmērā.

2.2. Puses apstiprina, ka apzinās Iekārtu vērtību un atsakās celt viena pret otru jebkādas pretenzijas, iebildumus vai prasības par pirkuma maksas apmēra maiņu vai Līguma izbeigšanu pārmērīgu zaudējumu dēļ.

2.3. Pircējs samaksu par Iekārtām veic ar pārskaitījumu uz Pārdevēja Līgumā norādīto kredītiestādes norēķinu kontu **5 (piecu) dienu laikā** pēc Pārdevēja izrakstīta rēķina saņemšanas dienas.

2.4. Par pirkuma maksas samaksas dienu tiek uzskatīta diena, kad pirkuma maksa ieskaitīta Pārdevēja norēķinu kontā kredītiestādē.

**3. ĪPAŠUMA TIESĪBU PĀREJA**

3.1. Īpašuma tiesības uz Iekārtām Pircējs iegūst līdz ar pilnas Līguma 2.1. punktā noteiktās pirkuma maksas samaksas brīdi, pēc kā Pircējs ne vēlāk kā **5 (piecu) dienu laikā** pieņem un Pārdevējs nodod Pircējam Iekārtas, par ko Puses paraksta Iekārtu pieņemšanas – nodošanas aktu. Ar Iekārtu pieņemšanas – nodošanas akta parakstīšanas dienu, tās pāriet Pircēja valdījumā un lietošanā reizē ar visām no tā izrietošajām tiesībām un pienākumiem.

3.2. Pārdevējs apņemas nodrošināt un ir atbildīgs par Iekārtu uzturēšanu un saglabāšanu līdz to faktiskajai nodošanai Pircējam. Pārdevējam nav tiesību izmainīt Iekārtu sastāvu, un jebkādā veidā pasliktināt to stāvokli, atsavināt vai apgrūtināt ar lietu un / vai saistību tiesībām.

3.3. Pārdevējs apņemas nodot Iekārtas Pircējam Līgumā noteiktajā kārtībā un termiņā.

3.4. Pircējs apņemas pieņemt no Pārdevēja Iekārtas Līgumā noteiktajā kārtībā un termiņā Pārdevēja norādītajā vietā un par saviem līdzekļiem nodrošināt Iekārtu aizvešanu no Pārdevēja telpām (teritorijas).

**4. PUŠU ATBILDĪBA**

4.1. Puses ir savstarpēji atbildīgas viena pret otru, saskaņā ar šo Līgumu un Latvijas Republikas spēkā esošajiem normatīvajiem aktiem.

4.2. Puses apņemas atlīdzināt viena otrai tiešos zaudējumus, kas radušies līgumsaistību neizpildes vai nepienācīgas izpildes dēļ.

4.3. Ja Puses kādu no Līguma izrietošajām saistībām izpilda nepienācīgi, vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5% apmērā no pirkuma maksas par katru nokavēto dienu, bet ne vairāk kā 10% no Līguma 2.1.punktā noteiktās pirkuma maksas.

**5. NOBEIGUMA NOTEIKUMI**

5.1.Līgums stājas spēkā tā abpusējas parakstīšanas dienā un **ir spēkā līdz Pušu saistību pilnīgai izpildei**.

5.2. Kā atbildīgo un pilnvaroto personu par Līguma izpildi, Iekārtu nodošanu, aktu parakstīšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pārdevēja puses **Pārdevējs nosaka** **Lailu Skrodeli, tālr.: +371 67409090, e-pasta adrese:** **laila.skrodele@rsu.lv**, un no Pircēja puses **Pircējs nosaka \_\_\_\_\_\_\_\_\_\_\_, tālr.+371 \_\_\_\_\_, e-pasta adrese:** **\_\_\_\_\_\_\_\_\_\_****,** izmaiņu personālsastāvā gadījumā vienpusēji rakstiski informējot otru Pusi.

5.3. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, ja tā nosūtīta elektroniski uz Pušu norādītajiem e-pastiem parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas.

5.4. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.

5.5. Ja Līguma izpildes ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.

5.6. Puses strīdus risina savstarpēju sarunu ceļā. Ja šādā veidā 30 (trīsdesmit) dienu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.

5.7. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.

5.8. Līgums sastādīts latviešu valodā uz 4 (četrām) lapām elektroniskā dokumenta veidā – parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā..

**6. PUŠU REKVIZĪTI UN PARAKSTI**

|  |  |
| --- | --- |
| **Pārdevējs:****Rīgas Stradiņa universitāte**Reģ. Nr. 90000013771Adrese: Dzirciema iela 16, Rīga, LV-1007Banka: A/S “Swedbank”SWIFT kods:  HABALV22Konta Nr. LV02HABA0551000376050Banka: A/S “SEB banka”SWIFT kods: UNLALV2XKonta Nr.LV28UNLA0050013752619**Amats****Vārds, Uzvārds** /\*paraksts/ | **Pircējs:****SIA “\_\_\_\_\_\_\_\_\_\_\_\_\_”**Reģ.Nr.\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_Banka: AS “\_\_\_\_\_\_\_\_”SWIFT: \_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_**Amats****Vārds, Uzvārds** /\*paraksts/ |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU